ഗോവാ ഗവര്ണര് പി എസ് ശ്രീധരന് പിള്ളയുടെ എസ്കോര്ട് വാഹനത്തിന് പിറകില് ആംബുലന്സ് ഇടിച്ചു കോഴിക്കോട്: 01.10.2021 ഗോവാ ഗവര്ണര് പി എസ് ശ്രീധരന് പിള്ളയുടെ എസ്കോര്ട് വാഹന വ്യൂഹത്തിലെ ഫയര് ആന്ഡ് റസ്ക്യൂ വാഹനത്തിന്റെ പിറകില് ആംബുലന്സ് ഇടിച്ചു. കോഴിക്കോട് ജില്ലാ മാനസിക ആശുപത്രിയിലെ ആംബുലന്സ് ആണ് ഇടിച്ചത്. അപകടത്തില് ആര്ക്കും പരിക്കില്ല. കൊയിലാണ്ടി പൊലീസ് സ്റ്റേഷന് മുന്നില് വെള്ളിയാഴ്ച ഏഴ് മണിയോടെയായിരുന്നു സംഭവം.മീഞ്ചന്ത ഫയര് സ്റ്റേഷനിലെ വാഹനത്തിലാണ് ഇടിച്ചത്. ഫയര്വാഹനം പെട്ടെന്ന് നിര്ത്തിയതാണ് അപകടത്തിന് കാരണം. കോഴിക്കോട് നിന്നും കണ്ണൂര് എയര്പോര്ടിലെക്ക് പോകുകയായിരുന്നു ഗവര്ണറുടെ വാഹന വ്യൂഹം.